Πάουλους Πόττερ

Ο **Πάουλους Πόττερ** (Ολλανδικά: Paulus Potter, 20 Νοεμβρίου 1625 – 17 Ιανουαρίου 1654) ήταν Ολλανδός ζωγράφος της ζωγραφικής της ολλανδικής Χρυσής Εποχής, ο οποίος ειδικευόταν στη ζωγραφική ζώων σε τοπία. Πριν αποβιώσει πρόωρα, σε ηλικία 28 ετών από φυματίωση, είχε καταφέρει να δημιουργήσει περίπου 100 πίνακες, εργαζόμενος ακατάπαυστα.

## Βιογραφία

Ο Πάουλους Πόττερ γεννήθηκε στο Ενκχάουζεν (*Enkhuizen*) της Βόρειας Ολλανδίας. Βαπτίστηκε στις 20 Νοεμβρίου 1625. Το 1628 η οικογένειά του μετακόμισε στο Λέιντεν και το 1631 στο Άμστερνταμ, όπου ο νεαρός Πάουλους σπούδασε ζωγραφική με τον πατέρα του Πίτερ Σάιμονς Πόττερ. Όταν η μητέρα του πέθανε, ο πατέρας του άρχισε μια σχέση με τη σύζυγο του Πίτερ Κόντε (*Pieter Codde*), που επίσης ζούσε στην κομψή οδό *Sint Antoniesbreestraat* της πόλης. Για ένα διάστημα ο πατέρας του πωλούσε επιχρυσωμένα κρεμαστά ζωγραφιστά δερμάτινα αντικείμενα, γνωστά ως *Cordwain* ή *Cuir de Cordoue*, τα οποία τότε υποκαθιστούσαν τις ταπισερί, έξω από τα τείχη της πόλης.

Ο Πόττερ έγινε μέλος στη Συντεχνία του Αγίου Λουκά στο Ντελφτ αλλά το 1649 μετακόμισε στη Χάγη, κοντά στον Γιαν φαν Χόγιεν (*Jan van Goyen*), Ο Πόττερ νυμφεύτηκε στη Χάγη και ο πεθερός του, ο οποίος ήταν κορυφαίος εργολάβος κτιρίων στη Χάγη, τον σύστησε στην ολλανδική ελίτ. Η Αμαλία φαν Ζολμς - Μπράουνφελς (Amalia van Solms Braunfels), σύζυγος του Φρέντερικ Χέντρικ (Frederik Hendrik), πρίγκηπα της Οράγγης και κυβερνήτη της χώρας, και λάτρης των τεχνών, αγόρασε ένα πίνακά του που απεικόνιζε μια αγελάδα που ουρεί, αλλά κάποιες κυρίες της Αυλής φαίνεται ότι προσπάθησαν να την αποτρέψουν. Τον Μάιο του 1652 ύστερα από μια υπόθεση σχετικά με την παράδοση ενός πίνακα, επέστρεψε στο Άμστερνταμ. Ο Πόττερ προσκλήθηκε από τον Νικολάες Τουλπ, ιατρό χειρουργό και δήμαρχο του Άμστερνταμ, ο οποίος είχε εντυπωσιαστεί από την πολιτισμένη συμπεριφορά και την ευγένεια του καλλιτέχνη. Ο Πόττερ ζωγράφισε την προσωπογραφία του γιου του, Ντιρκ Τουλπ, απλώς αλλάζοντας το πρόσωπο σε έναν παλαιότερο πίνακα που δεν είχε καταφέρει να πωλήσει.

Απεβίωσε από φυματίωση στο Άμστερνταμ. Είχε προλάβει να ζωγραφίσει μια αυτοπροσωπογραφία του, η οποία βρισκόταν στο Χάκγουντ Παρκ του Χάμσαϊρ ως το 1998 και σήμερα έχει μεταφερθεί στο Έλιμπανκ Χάουζ (*Elibank House*) του Μπάκινχαμσαϊρ.

## Έργα
Ο πλέον διάσημος πίνακάς του (που δεν πρέπει να συγχέεται με τον πίνακα *Ο ταύρος* είναι *Ο νεαρός ταύρος* (περ. 1647), που σήμερα βρίσκεται στο Mauritshuis της Χάγης, που δημιουργήθηκε από σχέδια που έκανε ο καλλιτέχνης εκ του φυσικού. Αν και ο πίνακας υπέστη κριτική, έτυχε μεγάλου θαυμασμού κατά τον 19ο αιώνα, ως πρώιμο δείγμα του ρομαντισμού. *Ο νεαρός ταύρος* είναι ο πίνακας που μελετήθηκε στη μονοχρωματική ελαιογραφία του Αμερικανού ζωγράφου Μαρκ Τάνσεϋ () του 1981, *The Innocent Eye Test*.


File:Paulus Potter - Figures with Horses by a Stable - Google Art Project.jpg|*Μορφές με άλογα σε στάβλο* (1647)
File:Paulus Potter - Punishment of a Hunter.jpg|*Η τιμωρία του κυνηγού* (περ 1647)
File:Twee paarden in de wei bij een hek Rijksmuseum SK-C-205.jpeg|*Δυο άλογα σε λιβάδι κοντά σε πύλη* (1649)
File:Paulus Potter - Two Pigs in a Sty - Google Art Project.jpg|*Δυο χοίροι σε χοιροστάσιο* (1649)
File:Paulus Potter - Wolf-Hound - WGA18220.jpg|*Το λυκόσκυλο* (περ. 1650–1652)
File:Paulus Potter (Dutch - The "Piebald" Horse - Google Art Project.jpg|*Το "παρδαλό" άλογο* (περ. &nbsp;1650–54)
File:'Cattle in a Meadow' by Paulus Potter, 1652, oil on wood.JPG|*Γελάδια σε λιβάδι* (1652)
File:Een patrijshond Rijksmuseum SK-C-279.jpeg|*Ένα σπάνιελ* (1653)
File:Potter, Paulus - Cattle and Sheep - Google Art Project.jpg|*Γελάδια και πρόβατα* (after 1650)
File:Paulus Potter - Four Bulls - WGA18208.jpg|*Τεσσερις ταύροι* (άγνωστη χρονολογία)


## Παραπομπές


## Εξωτερικοί σύνδεσμοι
* Century Magazine/Volume 48/Issue 6/Old Dutch Masters. Paul Potter|an essay about Paulus Potter and his work.

* Artcyclopedia; Paulus Potter
* Works and literature at PubHist
* Vermeer and The Delft School, an exhibition catalog from The Metropolitan Museum of Art (fully available online as PDF), which contains material on Paulus Potter
*Dutch and Flemish paintings from the Hermitage, an exhibition catalog from The Metropolitan Museum of Art (available online as PDF), which contains material on Paulus Potter (cat. no. 21)

Κατηγορία:Ολλανδοί ζωγράφοι
Κατηγορία:Ολλανδοί ζωγράφοι της Χρυσής Εποχής